Tomoshabinlarni ishontirish uchun aktyorlar hamma narsaga tayyor bo‘lgan 12 ta holat (foto)

Stanislavskiy tizimiga ko‘ra “aktyorlik uslubiga” rioya qilish kerakmi yoki bu suratga olish guruhining ishiga xalaqit beradimi, degan turli xil fikrlar mavjud. Masalan, Mads Mikkelsen personajlarga aylanishning ushbu usulini tanqid qiladi. Ammo Enn Xeteuey bu ijrosiga yordam beradiganlarni har tomonlama qo‘llab-quvvatlaydi. AdMe nashri aktyorlar va ularning rollarga tayyorgarliklari borasida ular o‘z qahramonlariga o‘xshab qolish istagida qanchalik uzoqqa borishlari mumkinligini ma’lum qildi.
Benedikt Kamberbetch — “It qudrati” (2021)

Ushbu filmni boshlashdan oldin Benedikt Kamberbetch uchun xarakterni to‘liq his qilish va uning harakatlarini tushunish muhim edi. Uning so‘zlariga ko‘ra, bu tajriba nafaqat ruhiy, balki jismonan ham qiyin bo‘lgan. Aktyor qahramonning murakkab ruhiyatini tushunish uchun hamma narsaga tayyorlandi. Suratga olish jarayonida u “Olindi!” buyrug‘idan keyin ham rolni tark etmadi. Tomoshabin ekranda ko‘rishi mumkin bo‘lgan hamma narsani aktyor o‘z boshidan kechirgan.
Gal Gadot — “Mo‘jiza ayol” (2017)

Gal Gadot xuddi “Mo‘jiza ayol” filmida rol ijro etganidan keyin bir kechada super yulduzga aylandi. Aktrisaning o‘zi suratga tushish qiziqarli bo‘lganini aytib o‘tdi, ammo juda ko‘p muammolar bo‘lgan. Bu, ayniqsa, jismoniy jihatlarga tegishli. Aktrisaning so‘zlariga ko‘ra, sovuqda ishlash suratga olish ishlarining eng qiyin qismi bo‘lgan. Vaziyat shu qadar keskin ediki, Gadot suratga tushayotgan maydoncha o‘ta qattiq sovitilgan. Shunga qaramay, u xarakterni saqlab qolishda davom etdi va bezovtalikni unutib, rejissor tomonidan qo‘yilgan vazifaga e’tiborini qaratdi.
Geri Oldmen — “Drakula” (1992)

“Drakula” filmini suratga olish ishtirokchilaridan birining xotiralariga ko‘ra, Geri Oldmen taniqli vampir obraziga ehtiyotkorlik bilan yondashgan. Ijodiy guruh Napaga repetitsiya uchun kelganida, barcha aktyorlar hududdagi mehmonxonaga joylashgan. Film rejissori Frensis Koppolaning fikricha, aktyorlar qancha vaqtini birga o‘tkazsa, bu ekranda shunchalik yaxshi aks etadi. Natijada u barcha “vampir ovchilari”ni bir uyga to‘planishga majbur qildi va bechora Oldmen yolg‘iz yashashga majbur bo‘ldi. Aktyor hatto har kecha tobutda uxlardi, chunki u o‘z ishiga shunchalik jiddiy yondashardi.
Keyt Uinslet —  “O‘quvchi” (2008)

Keyt Uinslet “O‘quvchi” filmidagi ijrosi uchun “Oskar”ni qo‘lga kiritdi. U mukofotga loyiq edi, chunki aktrisa qahramonning odatlarini shunchalik o‘zlashtirdiki, u hatto uyda ham obrazni tark etmadi. Suratga olish jarayonida Uinslet nemischa talaffuz bilan gapirgan. Ish kunidan keyin qarindoshlari oldiga kelib, u xuddi shunday muloqot qilishni davom ettirdi, bu esa bolalarini biroz hayratga solgan.
Adam Sandler — “Sayqallanmagan toshlar” (2019)

Sandler jang sahnalarida o‘z xarakteriga shunchalik singib ketganki, rejissorlar undan qo‘rqib ketgan. Dubldan so‘ng aktyor uyiga haqiqiy ko‘karishlar bilan qaytgan. Suratga olish jarayoni ishtirokchilari uning gepardga o‘xshaganini eslab qolgan: qora dog‘lar uning qo‘llarini butunlay qoplagandi. Sahnalarning birida Sandler haqiqatan ham bo‘g‘ilib, yordam so‘ray boshlagan, ammo yonidagi aktyor uni personajga taqlid qilmoqda, deb o‘ylagan.
Emma Uotson — “Elita jamiyati” (2013)

“Elita jamiyati” filmidagi rol Emma Uotson avval o‘ynagan rollardan farq qiladi. Qahramon sifatida ishontirish uchun unga tayyorgarlik ko‘rishga vaqt kerak bo‘ldi. Aktrisa Kardashyan oilasi haqidagi shouni tomosha qildi va Peris Xiltonga taqlid qildi.
Shuningdek, film rejissori Sofiya Koppola aktyorlar personajlarning umumiy ruhini his qilishlarini, bir-biriga yaqinlashishlarini istadi. Shuning uchun u ularga birovning uyiga kirib, u yerdan bir nechta narsalarni o‘g‘irlashni taklif qildi. Ular esa buni bajardi.  Uyning egasi Koppolaning do‘sti bo‘lib chiqdi va u “o‘g‘irlik” haqida oldindan ogohlantirilgan edi.
Tom Holland — “Ancharted: Xaritada yo‘q maskan” (2022)

Holland ushbu filmdagi roli uchun juda qattiq mashq qilishiga to‘g‘ri keldi. Uning so‘zlariga ko‘ra, suratga olish ishlari juda charchatgan. Agar “O‘rgimchak odam”da sakrashli sahnalarda kompyuter grafikasidan foydalanish mumkin bo‘lsa, unda bu holda akrobatik elementlarni mustaqil ravishda bajarish uchun juda ko‘p ter to‘kish kerak edi.
Jared Leto — “Morbius” (2022)

Yangi filmda Jared Leto doktor Maykl Morbius rolini ijro etdi. Noyob qon kasalligi tufayli dunyoga mashhur biokimyogar qahramon yurish paytida tayoqqa suyanib turadi. Jared ham hatto tanaffus paytidayam aktyorlik uslubiga rioya qilishga harakat qildi va tayoqchada hojatxonaga bordi. Bu suratga olish jarayonini biroz sekinlashtirdi.
Nikki Rid — “Sumerki” (2008)

Beysbol o‘yini sahnasini haqli ravishda “Sumerki” dostonidagi ramziy daqiqalardan biri deb atash mumkin. Rozali Xeyl rolini ijro etgan Nikki Ridning so‘zlariga ko‘ra, sahna “xoreografik raqs”ga o‘xshardi. Tayyorgarlik doirasida aktyorlar mushuklarning harakatlari va odatlarini o‘rganadigan  dars oldi. Xoreografiyadan tashqari, ular ekranda o‘zlarining haqiqiy sport qobiliyatlarini namoyish qilishlari uchun beysbol mashg‘ulotlariga ham qatnashdi.
Sem Uortington — “Avatar” (2009)

Filmga suratga tushishdan oldin Jeyms Kemeronning “Avatar” filmidagi erkak bosh rol ijrochisi Sem Uortington butun guruh bilan Gavayiga sayohat qildi. Uning maqsadi tabiatni o‘rganish edi.
Gavayida bo‘lganida Sem nafaqat xarakterga ega bo‘ldi, balki u navi xalqi kabi yashashni ham o‘rgandi. Bir kuni aktyor o‘zi bilan kamon va o‘qlarni olib, sayrga chiqdi. So‘qmoqdagi burilish orqasidan chiqqach, to‘satdan bir yigitga duch keldi. Sem instinktiv ravishda kamondan o‘q uzdi. Lekin hammasi yaxshi yakunlandi.
Endryu Garfild — “Sukunat” (2016)

Endryu Garfild aktyorlik uslubining tarafdori va unga qarshi bo‘lgan aktyorlar ushbu uslubning asl ma’nosini tushunmaydi, deb hisoblaydi. Uning so‘zlariga ko‘ra, qabih roliga to‘liq sho‘ng‘ish uchun o‘zini yomon tutishi shart emas.
Aktyor qanday qilib ehtiyotkorlik bilan xarakterga kirishni yaxshi biladi. Garfild Martin Skorsezening “Sukunat” filmida ruhoniy rolini ijro etgan. Tayyorgarlik davomida u nafaqat ruhiy amaliyotlarni o‘rgandi, balki turmush qurmaslikka qasamyod qildi va 6 oy davomida och yurdi.